钦定古今图书集成/明伦汇编/宫闱典/第015卷 > 上古
## 钦定古今图书集成/明伦汇编/宫闱典/第015卷 > 上古

伏羲氏，母华胥。

按《史记补三皇本纪》：“太皞庖牺氏，母曰华胥，履大人
迹于雷泽，而生庖牺于《成纪》。”

按《拾遗记》：“春皇者，庖牺之别号。所都之国有华胥之
洲，神母游其上，有青虹绕神母，久而方灭，即觉有娠，
历十二年而生庖牺。”

按《路史·太昊纪》：“庖牺母华胥，居于华胥之渚，尝暨叔
嫟翔于渚之汾，巨迹出焉。华胥决屦以跧之，意有所
动，虹且绕之，因孕十有二岁，以十月四日降神
神农氏，母女登”

按《史记补三皇本纪》：“炎帝神农氏，姜姓，母曰女登，有
娲氏之女，为少典妃，感神龙而生炎帝。”

按《孝经钩命诀》：“女登感龙，生帝嵬魁。”嵬魁，神农名。
按《春秋元命苞》：“女登游华阳，有神龙首感之于常羊，
生神子，人面龙颜，好耕，是为神农。”

按《帝王世纪》：“炎帝神农氏，姜姓也，母曰任姒，有蟜氏
女，登为少典妃，游华阳，有神龙首感，生炎帝。”

按《外纪》：少典氏之君，娶于有蟜氏之女，曰安登，生二
子，长曰石年，育于姜水，故以姜为姓。以火德代伏羲
治天下，故曰炎帝。

按《路史。炎帝纪》。“母安登感神于常羊，生神农于列山
之石室，生而九井出焉。”

黄帝母《附宝》。

按：《史记五帝本纪》：“黄帝者，少典之子。”〈母不载〉

〈注〉正义曰：黄帝母曰附宝，之祁野，见大电绕北斗枢星，感而怀孕，二十四月而生黄帝于寿丘。

按《孝经钩命诀》：“附宝出，降大灵，生帝轩。”

按《帝王世纪》：“黄帝有熊氏，母曰附宝，有蟜氏之女也，
见大电光绕北斗枢星照郊野，感附宝而孕。”

按：《拾遗记》：“轩辕出自有熊之国，母曰昊枢，以戊己之
日生，故以土德称王也。”

按《河图始开图》，黄帝名轩，北斗黄帝之精，母地祇之
女，附宝之郊野，大电绕斗枢，星耀感附宝生轩胸，文
曰：“黄帝子。”

少昊母女节，一曰“皇娥。”

按《汉书律历志》：“少昊曰清，清者，黄帝之子。”〈母不载〉
按《河图》，大星如虹，下流华渚，女节意感，生白帝朱宣。
按《拾遗记》：“少昊以金德王，母曰皇娥，处璇宫而夜织，
或乘桴木而昼游，经历穷桑沧茫之浦。及皇娥生少
昊，号曰穷桑氏，亦曰桑丘氏。”

按《宋书符瑞志》：“帝挚少昊氏，母曰女节，见星如虹，下
流华渚，既而梦接，意感生少昊。”

颛顼母昌仆，一曰“枢。”

按：《史记五帝本纪》：“昌意娶蜀山氏女曰昌仆，生高阳。
高阳有圣德焉。”

〈注〉正义曰：颛顼高阳氏，黄帝之孙，昌意之子。母曰昌仆，亦谓之女枢。《河图》云：“瑶光如蜺贯月，正白，感女枢于幽房之宫，生颛顼，首戴干戈，有德文也。”

按《山海经》，黄帝妻雷祖，生昌意。昌意降处若水，生韩
流。韩流擢首、谨耳、人面、豕喙、麟身、渠股、豚趾，取淖子
曰阿女，生帝颛顼。

按《帝王世纪》：“帝颛顼高阳氏，黄帝之孙，昌意之子，姬
姓也。母曰景仆蜀山氏女，为昌意正妃，谓之女枢。金
天氏之末，女枢生颛顼于若水。”

按《宋书符瑞志》：“女枢见瑶光之星，贯月如虹，感己于
幽房之宫，生颛顼于若水。”

按《路史·高阳氏纪》：“颛顼祖曰昌意，黄帝之震适也，行
劣不似，逊于若水，取蜀山氏曰景。”生帝干荒，擢首
而谨耳，豭喙而渠股，是袭若水。取蜀山氏曰枢，是为
河女，所谓淖子也。淖子感摇光于幽房，而生颛顼帝喾，高辛氏母裒。

按：《史记五帝本纪》：“帝喾高辛者，黄帝之曾孙也。生而
神灵，自言其名。”〈母不载〉

按《帝王世纪》，帝喾，高辛氏，姬氏也。其母生见其神异，
自言其名曰夋，龆龀有圣德。
按《路史·高辛氏纪》：父侨极取阵丰氏曰裒履大迹而
《生喾方》喾之生，握裒莫觉。生而神异，自言其名。